STAYC

**STAYC** (בקוריאנית: **스테이씨**, ראשי תיבות של **Star to a Young Culture**; בעברית: **כוכב לתרבות צעירה**) היא להקת בנות דרום קוריאנית שהוקמה על ידי חברת High Up אנטרטיינמנט. הלהקה מורכבת משש חברות: סומין, סיאון, איסה, סיון, יון וג'יי. הלהקה הופיעה לראשונה ב-12 בנובמבר 2020, עם יציאת אלבום הסינגל הראשון שלהן, *[[Star to a Young Culture]]*.

## שם הלהקה
שם הלהקה, "STAYC", הוא ראשי תיבות של "Star to a Young Culture" ("כוכב לתרבות צעירה"), ונועד "לשקף את מטרת הלהקה, לשלוט בתרבות הפופ".

## היסטוריה
### 2016–2019: לפני ההקמה
לפני הקמת הלהקה, סיאון הייתה ידועה בתור בתו של הזמר הוותיק פארק נאם-ג'ונג, וגם בזכות תפקידיה בדרמות קוריאניות שונות כדוגמת "האישה הטובה", "מלכה לשבעה ימים" ו-"הליצן המוכתר". בשנת 2018, זכתה בפרס המשחק לנוער בטקס פרסי הדרמה של SBS, על תפקידה בסרט "Still 17".

סיון הייתה ידועה כשחקנית, והופיעה בתוכניות כמו "The Guardians" ו-"Circle".

לפני הופעת הבכורה, נודעה הלהקה בשם "High Up Girls", על שם החברה שהקימה אותן, High Up Entertainment. חברות הלהקה, יחד עם מתלמדות נוספות שלא נכנסו ללהקה, צ'אנג צ'יין-צ'יין ("לידיה") וקים מין יונג, הופיעו בסדרת הדוקו "Youtube Originals" של K-Pop Evolution במהלך חודשי האימונים האחרונים שלהן לפני הופעת הבכורה.

### 2020: הקמה, ''Star to a Young Culture''
225px|ממוזער|שמאל|הלוגו הרשמי של הלהקה.
ב-8 בספטמבר, הוכרז כי הצמד Black Eyed Pilseung מ-High Up Entertainment תקים את להקת הבנות הראשונה שלו, כאשר סיאון הוכרזה כחברה הראשונה בלהקה.

ב-8 באוקטובר, הודיעה High Up Entertainment כי הלהקה תוכרז בנובמבר. שלוש החברות האחרונות - איסה, ג'יי ויון נחשפו באמצעות סרטי פרולוג, ב-12, 13 ו-14 באוקטובר בהתאמה. ב-22 באוקטובר, נודע כי אלבום הסינגל הראשון ייקרא *[[Star to a Young Culture]]*, ומתוכו עתיד לצאת הסינגל המוביל "So Bad", וכי הוא הופק על ידי Black Eyed Pilseung, הידועים בזכות להיטים קודמים שהפיקו כמו "TT", "Touch My Body", "Roller Coaster" ו-"Dumhdurum". צמד המפיקים תיאר את הסאונד של הלהקה כ-"צעיר וטרי", והדגיש את "הצבעים הווקאליים הייחודיים של הלהקה". לפני יציאת האלבום, עלו קאברים שונים של חברות הלהקה, דרך עמוד היוטיוב של 1theK, למטרת קידום ושיווק האלבום. אלו כללו קאברים לריקודים של להקות כמו בלאקפינק, BTS וסטריי קידס, שזכו ללמעלה ממיליון צפיות, וקאברים ווקאליים לשירים של טווייס ורד ולווט שקיבלו למעלה מ-2 מיליון צפיות.

ב-12 בנובמבר פורסם הקליפ לסינגל המוביל של האלבום, "So Bad", שזכה ליותר מ-2.6 מיליון צפיות ב-24 השעות הראשונות. האלבום יצא לאור באותו יום, וזכה למכירות של למעלה מ-4,300 עותקים ביום הראשון שלו. זהו הנתון הגבוה ביותר ללהקת בנות שהוקמה ב-2020. לאורך השבוע הראשון, נמכרו למעלה מ-10,000 עותקים של האלבום, והוא הפך לאלבום הבכורה הראשון של להקת בנות משנת 2020 שעשה זאת. על מנת לקדם את האלבום, ביצעה הלהקה את הסינגל "So Bad" ואת השיר "Like This" בפלטפורמת הסטרימינג בשידור חי הדרום קוריאנית "V Live". ב-13 בנובמבר 2020, הופיעה הלהקה ב-KBS Music Bank, ומאוחר יותר בתוכניות מוזיקה קוריאניות נוספות כגון "Show Champion", "Inkigayo" ו-"The Show". האלבום הגיע למקום ה-17 במצעד האלבומים הקוריאני השבועי. "So Bad" דורג לראשונה במקום ה-90 במצעד הקיי-פופ הוט 100 של בילבורד, ובמקום ה-21 במצעד שירי העולם הדיגיטליים.

### 2021–2022: ''Young-Luv.com, Stereotype, Staydom'' ו-''We Need Love''
ב-8 באפריל 2021, פרסמה הלהקה את אלבום הסינגל השני שלה, *[[Staydom]]*, יחד עם הסינגל המוביל "ASAP". הקליפ ל-"ASAP" פורסם במקביל לאלבום והגיע ל-20 מיליון צפיות תוך תשעה ימים. בנוסף, הסינגל נכנס למצעד הקיי-פופ הוט 100 של בילבורד. בחודש הראשון לצאתו, נמכרו 56,198 עותקים של האלבום.

ב-6 בספטמבר, הלהקה הוציאה לאור את המיני-אלבום הראשון שלה, *[[Stereotype (מיני-אלבום)|Stereotype]]*, יחד עם הסינגל המוביל, הנושא את אותו השם. הקליפ הגיע ל-30 מיליון צפיות ב-21 ימים. בשבוע הראשון נרשם סך מכירות של למעלה מ-114,000 עותקים של האלבום. ב־14 בספטמבר הלהקה זכתה בגביע הראשון שלה בתוכנית מוזיקה, כאשר ניצחה בתוכנית The Show של SBS MTV עם ציון כולל של 8,760 נקודות.

בפברואר 2022 יצא סינגל חדש Run2U מתוך המיני אלבום הראשון של הבנות Young luv.com. הוא הגיע למקום השלישי במצעד הפזמונים הקוריאני השבועי.

ב-19 ביולי 2022 הוציאה הלהקה את אלבום הסינגל השלישי שלה, we need love כשהסינגל המוביל הוא "beautifull monster".

הקליפ לסינגל פורסם ב-19 ביולי והגיע ל-30 מיליון תוך שמונה ימים. בשבוע וחצי הראשון נמכרו 200,000 עותקים של האלבום.

## חברות הלהקה
* סומין (수민)
* סיאון (시은)
* איסה (아이사)
* סיון (세은)
* יון (윤)
* ג'יי (재이)

## דיסקוגרפיה
### מיני-אלבומים

### אלבומי סינגל

### סינגלים

### שירים אחרים במצעדים

## וידאוגרפיה
### וידאו קליפים

## פרסים ומועמדויות

### רשימות

## קישורים חיצוניים
* 

## ביאורים

## הערות שוליים

קטגוריה:להקות בנות דרום קוריאניות
קטגוריה:להקות קיי-פופ
קטגוריה:להקות שהוקמו בשנת 2020